Държавен вестник, бр. 13, 2026 г., стр. 18

СТР.  18	
Д Ъ Р Ж А В Е Н  В Е С Т Н И К 	
БРОЙ  13
(4) Когато са съединени искове по ал. 1, т. 1 
и 2, се прилагат разпоредбите на раздел III.
Ищци
Чл. 388б. (1) Представителен иск може да 
бъде предявен от лицата по чл. 186, ал. 4 от 
Закона за защита на потребителите.
(2) Когато практика уврежда или може да 
увреди колективните интереси на потребители 
в различни държави членки, представителният 
иск може да бъде предявен от няколко квали­
фицирани организации от различни държави 
членки. В този случай в исковата молба се 
посочват държавите членки, чиито граждани 
са засегнати.
Предявяване на представителния иск
Чл. 388в. (1) Представителните искове се 
предявяват пред окръжния съд по мястото на 
извършване на нарушението или по седали­
щето на ответника.
(2) В исковата молба се посочват обстоятел­
ствата, които определят групата потребители, 
които са увредени или може да бъдат увредени 
от практиката.
(3) За производствата по представителни 
искове не се дължи държавна такса.
Неоснователен иск
Чл. 388г. (1) След изтичането на срока 
за отговор и преди откритото заседание по 
чл. 382 съдът отхвърля иска, когато той е 
неоснователен.
(2) Решението по ал. 1 подлежи на обжал­
ване в двуседмичен срок от връчването му. 
Решението на апелативния съд е окончателно.
(3) Решението по ал. 1 не е пречка за пре­
дявяване на индивидуален иск за защитни 
средства по чл. 388а, ал. 1, т. 2.
Последици при недопустимост и неосно­
вателност 
Чл. 388д. Когато представителният иск е 
недопустим или неоснователен, съдът определя 
подходящи мерки и срок, в който ищецът за 
своя сметка да информира групата потребители 
за влязлото в сила определение или решение.
Приложимост на правилата за колектив­
ните искове
Чл. 388е. (1) Правилата на глава тридесет 
и трета се прилагат и по отношение на пред­
ставителни искове за защита на колективните 
интереси на потребителите, уредени в акто­
вете по чл. 186, ал. 3 от Закона за защита на 
потребителите, доколкото в тази глава няма 
особени правила.
(2) Доколкото няма особени правила в тази 
глава, се прилагат общите правила за произ­
водството пред първата инстанция.
Раздел II
Производство за разглеждане на представи­
телни искове за преустановяване или забрана
Бързина на производството
Чл. 388ж. (1) В деня на постъпване на 
исковата молба или най-късно на следващия 
работен ден съдът проверява допустимостта 
на иска, включително дали е предоставена 
възможност за отстраняване на нарушението 
съгласно чл. 148, ал. 4 и чл. 186, ал. 5 от За­
кона за защита на потребителите.
(2) Съдът насрочва заседанието по чл. 382 
не по-късно от три седмици от изтичането на 
срока за отговор на исковата молба. Срокът 
за разгласяване тече от деня на заседанието.
(3) Съдът постановява определението по 
чл. 383, ал. 2 не по-късно от две седмици от 
изтичането на срока за заявяване на участие 
на лицата по чл. 383, ал. 1, т. 1 и с него нас­
рочва заседанието за разглеждане на делото 
най-късно в едномесечен срок.
Привременни мерки по представителен иск
Чл. 388з. Съдът, пред който е предявен 
представителен иск по чл. 388а, ал. 1, може 
да постанови подходящи привременни мерки 
за защита на интереси, включително преуста­
новяване или забрана на определена практика 
за определен срок, ако прецени, че искът е 
основателен. За определението се прилага 
чл. 385, ал. 2 и 3.
Решение по представителен иск
Чл. 388и. (1) Не е необходимо ищецът да 
доказва претърпени от потребителите загуби, 
пропуснати ползи и вина на ответника.
(2) Когато искът е основателен, съдът:
1. осъжда ответника да преустанови прак­
тиката, когато тя продължава, включително да 
отстрани неравноправната клауза от договор;
2. забранява на ответника практиката, ко­
гато съществува риск тя да бъде осъществена;
3. установява, че практиката, която е била 
прекратена, представлява нарушение;
4. задължава ответника да огласи по под­
ходящ начин и за своя сметка влязлото в сила 
решение или част от него и/или да направи 
публично коригиращо изявление с оглед на 
отстраняване на ефекта от нарушението, а 
когато е необходимо – и да информира всич­
ки потребители от групата в определен срок.
(3) Когато ответникът признае нарушението 
и прекрати практиката в срока по чл. 186, 
ал. 5 от Закона за защита на потребителите, 
съдът прилага чл. 78, ал. 2.
(4) За решението се прилагат съответно 
чл. 385, ал. 4 и чл. 386, а чл. 385, ал. 1, чл. 387 
и 388 не се прилагат.
(5) Срокът за обжалване на решението 
тече от деня на съдебното заседание, в което 
е определено.
Раздел III
Производство за разглеждане на представи­
телни искове за средства за правна защита
Конфликт на интереси 
Чл. 388к. (1) В исковата молба по пред­
ставителен иск за средства за правна защита 
ищецът декларира липсата на конфликт на 
интереси и източниците на финансиране на 
воденето на делото.